钦定古今图书集成/明伦汇编/氏族典/第437卷 > 马谅
## 钦定古今图书集成/明伦汇编/氏族典/第437卷 > 马谅

按《万姓统谱》：谅字子谅，和州人。正统间，为山东布政
司左参议。始至，巡行郡邑，访庶政得失，察百官贤否。
时降人安置山东者，欲乘机为乱，谅集众谕之，众咸
帖服。民有惑于后妻，欲寘其子于法，谅谕父母曰：“尔
子凶德，乃吾属教令之失，非由尔之罪。”父母感悟，请
释还为孝子。疑狱久不决者，一讯即伏，于负冤者尤
为辩雪。终户部侍郎。